Beckhamék nem válnak
David és Victoria romantikus vacsorával ünnepelték házassági évfordulójukat.
Július negyedikén ünnepelte 19. házassági évfordulóját David és Victoria Beckham, az alkalomból pedig egy romantikus vacsora volt a programjuk, melyről természetesen a képi bizonyítékot meg is osztotta a sztárfeleség Instagram oldalán – számolt be róla a Híradó.hu. A rajongók minden friss közös felvételnek örülnek a házaspárról, hiszen hetek óta kering a pletyka, hogy kapcsolatuk romokban van. “Teljes ostobaság” – így jellemezte az egykori Spice Girl sajtósa a válásról szóló pletykákat, de a szerelmes fotók erősebb bizonyítéknak számítanak. David is erősítette saját közösségi oldalán egységüket, ő a nosztalgiázás mellett döntött, és az 1999-ben a Luttrellstown kastélyban tartott lagzijáról emlékezett meg képaláírásában, melyen ő és feleség talpig lilában ünnepeltek. Victoria és David egyébként négy közös gyermeket nevel, Brooklynt, Romeot, Cruzt, és egyedüli lányukat, Harpert. Házasságuk pedig a jelek szerint nem is lehetne tökéletesebb. A borítókép forrása: AFP / Justin Tallis